Komisjoni määrus (EÜ) nr 2866/93,

20. oktoober 1993,

millega muudetakse määrust (EMÜ) nr 1756/93 piima ja piimatoodete põllumajandusliku ümberarvestuskursi rakendusjuhtude kehtestamise kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvese nõukogu 28. detsembri 1992. aasta määrust (EMÜ) nr 3813/92 ühise põllumajanduspoliitika raames kohaldatava arvestusühiku ja ümberarvestuskursside kohta [1], eriti selle artikli 6 lõiget 2,

ning arvestades, et:

juhtumisi ei tunnistanud komisjoni määrus (EMÜ) nr 1756/93 [2] kehtetuks komisjoni 30. märtsi 1978. aasta määruse (EMÜ) nr 625/78 (lõssipulbri riikliku ladustamise üksikasjalike rakenduseeskirjade kohta, [3] viimati muudetud määrusega (EÜM) nr 2279/91 [4]) artikli 1 lõike 5 viimase lõigu viimast lauset ja komisjoni 14. aprilli 1969. aasta määruse (EMÜ) nr 685/69 (või- ja kooreturul sekkumise üksikasjalike rakenduseeskirjade kohta, [5] viimati muudetud määrusega (EMÜ) nr 1756/93 [6]) artikli 24 lõike 4 kolmanda lõigu lause viimast osa; seepärast tuleks tegemata jäänu heastada;

määrusega (EMÜ) nr 1756/93 püütakse täpselt kehtestada piima- ja piimatootesektoris kõigile eküüdes väljendatud summadele kohaldatav põllumajanduslik ümberarvestuskurss; seetõttu tuleks nimetatud määrust muuta nii, et selles oleksid kindlaks määratud rakendusjuhud summadele, mis on täpsustatud komisjoni 27. juuli 1968. aasta määruses (EMÜ) nr 1107/68 (Grana Pardano ja Parmigiano-Reggiano juustu turul sekkumise üksikasjalike rakenduseeskirjade kohta, [7] viimati muudetud määrusega (EMÜ) nr 2441/93 [8]) artikli 3 lõike 3 punktides a ja b ning artikli 8 lõike 2 punktis c;

põllumajandusliku ümberarvestuskursi kohaldamise rakendusjuht selle summa ümberarvestamiseks omavaluutasse, millele on osutatud komisjoni 26. septembri 1990. aasta määruse (EMÜ) nr 2742/90 (millega sätestatakse komisjoni määruse (EMÜ) nr 2204/90 üksikasjalikud rakenduseeskirjad, [9] viimati muudetud määrusega (EMÜ) nr 2146/92, [10] millele on osutatud komisjoni määruse (EMÜ) nr 1756/93 lisa D osa punktis 5) artikli 4 lõikes 1, on kõnesoleva summa maksmise kuupäev; käesoleva sätte eesmärk on karistada kaseiinide ja kaseinaatide loata kasutamist; kõnealune eesmärk peaks olema saavutatud ajaks, kui avastatakse rikkumine; seetõttu tuleks osutatud rakendusjuhtu vastavalt muuta;

piima- ja piimatooteturu korralduskomitee ei ole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 1756/93 muudetakse järgmiselt:

1) artikli 3 lõikele 1 lisatakse järgmised taanded:

"— määruse (EMÜ) nr 625/78 artikli 1 lõike 5 viimase lõigu viimane lause,

— määruse (EMÜ) nr 685/69 artikli 24 lõike 4 kolmanda lõigu lause viimast osa."

2) lisa D osa punktile 1 lisatakse järgmine:

""Summad | Kohaldatav põllumajanduslik ümberarvestuskurss |

D.D. Ladustuskulud, millele osutatakse artikli 3 lõike 3 teise lõigu punktides a ja b. | Vastavalt artikli 3 lõike 3 esimesele lõigule vastuvõtmise kuupäeval kohaldatav põllumajanduslik ümberarvestuskurss. |

E.E. Pakkumishind, mis on heaks kiidetud vastavalt artikli 8 lõike 2 punktis c osutatud pakkumismenetlusele. | Maksmise kuupäeval kohaldatav põllumajanduslik ümberarvestuskurss."" |

3) lisa D osa punktis 5 asendatakse "maksmise kuupäeval kehtiv põllumajanduslik ümberarvestuskurss" sõnadega "põllumajanduslik ümberarvestuskurss, mis kehtib selle kuu esimesel päeval, kui avastatakse rikkumine."

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Artikli 1 punkti 1 kohaldatakse siiski alates 1. juulist 1993.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. oktoober 1993

Komisjoni nimel

komisjoni liige

René Steichen

[1] EÜT L 387, 31.12.1992, lk 1.

[2] EÜT L 161, 2.7.1993, lk 48.

[3] EÜT L 84, 31.3.1978, lk 19.

[4] EÜT L 208, 30.7.1991, kl 35.

[5] EÜT L 90, 15.4.1969, lk 12.

[6] EÜT L 161, 2.7.1993, lk 48.

[7] EÜT L 184, 29.7.1968, lk 29.

[8] EÜT L 224, 3.9.1993, lk 5.

[9] EÜT L 264, 27.9.1990, lk 20.

[10] EÜT L 214, 30.9.1992, lk 23.

--------------------------------------------------